IV CONVOCATÒRIA DE LA UNIVERSITAT D'ALACANT PER A FINANÇAR ACTIVITATS D'INVESTIGACIÓ ORIENTADES AL DESENVOLUPAMENT HUMÀ I QUE IMPULSEN ELS OBJECTIUS DE DESENVOLUPAMENT SOSTENIBLE EN PAÏSOS AMB DIFICULTATS DE DESENVOLUPAMENT, D'INTERÈS PER A LA COOPERACIÓ VALENCIANA. - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/17545)
  + [Valencià](/va/acuerdo/17204)






Selector de idioma

Leer

* [Español](/es/acuerdo/17173)
* [Valencià](/va/acuerdo/17834)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





IV CONVOCATÒRIA DE LA UNIVERSITAT D'ALACANT PER A FINANÇAR ACTIVITATS D'INVESTIGACIÓ ORIENTADES AL DESENVOLUPAMENT HUMÀ I QUE IMPULSEN ELS OBJECTIUS DE DESENVOLUPAMENT SOSTENIBLE EN PAÏSOS AMB DIFICULTATS DE DESENVOLUPAMENT, D'INTERÈS PER A LA COOPERACIÓ VALENCIANA.[Butlletí Oficial Universitat d'Alacant](/ca/Publicacion)
===================================================================================================================================================================================================================================================================================================================================

Secretaria General

Butlletí Oficial Universitat d'Alacant





IV CONVOCATÒRIA DE LA UNIVERSITAT D'ALACANT PER A FINANÇAR ACTIVITATS D'INVESTIGACIÓ ORIENTADES AL DESENVOLUPAMENT HUMÀ I QUE IMPULSEN ELS OBJECTIUS DE DESENVOLUPAMENT SOSTENIBLE EN PAÏSOS AMB DIFICULTATS DE DESENVOLUPAMENT, D'INTERÈS PER A LA COOPERACIÓ VALENCIANA.

Data d'aprovació
:   07/10/2021

Data de publicació
:   08/10/2021

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/17773)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/17141)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/17889)
  + [Compartir acuerdo en 

    X](https://twitter.com/intent/tweet?via=UA_Universidad&text=IV CONVOCATÒRIA DE LA UNIVERSITAT D'ALACANT PER A FINANÇAR ACTIVITATS D'INVESTIGACIÓ ORIENTADES AL DESENVOLUPAMENT HUMÀ I QUE IMPULSEN ELS OBJECTIUS DE DESENVOLUPAMENT SOSTENIBLE EN PAÏSOS AMB DIFICULTATS DE DESENVOLUPAMENT, D'INTERÈS PER A LA COOPERACIÓ VALENCIANA.&url=https://www.boua.ua.es/va/acuerdo/17038)

**Títol:** IV CONVOCATÒRIA DE LA UNIVERSITAT D'ALACANT PER A FINANÇAR ACTIVITATS D'INVESTIGACIÓ ORIENTADES AL DESENVOLUPAMENT HUMÀ I QUE IMPULSEN ELS OBJECTIUS DE DESENVOLUPAMENT SOSTENIBLE EN PAÏSOS AMB DIFICULTATS DE DESENVOLUPAMENT, D'INTERÈS PER A LA COOPERACIÓ VALENCIANA.

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dijous, 7 d'octubre de 2021

IV CONVOCATÒRIA DE LA UNIVERSITAT D'ALACANT PER A FINANÇAR ACTIVITATS D'INVESTIGACIÓ ORIENTADES AL DESENVOLUPAMENT HUMÀ I QUE IMPULSEN ELS OBJECTIUS DE DESENVOLUPAMENT SOSTENIBLE EN PAÏSOS AMB DIFICULTATS DE DESENVOLUPAMENT, D'INTERÈS PER A LA COOPERACIÓ VALENCIANA.

Preàmbul.

La Universitat d'Alacant, després de la irrupció del nou escenari que plantegen els Objectius de Desenvolupament Sostenible (ODS), - aprovats l'any 2015 en la 69ª Assemblea General de les Nacions Unides, en el marc de l'Agenda 2030 - ha iniciat un procés de reflexió estratègica sobre la integració dels citats objectius en la nostra Universitat. Aquesta tasca implica abordar els ODS de manera transversal en les polítiques universitàries i integrar l'agenda 2030 en els seus diferents àmbits d'acció: la formació, la investigació i l'extensió universitària.

La Universitat d'Alacant i les institucions de la Generalitat Valenciana amb competències en Cooperació Universitària al Desenvolupament comparteixen, de manera col·lectiva, el procés de reflexió sobre quines implicacions tenen els ODS en la Cooperació Internacional i la manera d'abordar els canvis a introduir en el sistema universitari per a poder incorporar-los. En conseqüència, participar en la generació d'aquest nou model de Desenvolupament que proposa l'Agenda 2030 es converteix en un repte, però també en una oportunitat; en una guia per a la transformació de les polítiques universitàries, les seues estructures organitzatives i les seues dinàmiques internes.

Per tal motiu, la Universitat d'Alacant, a través del seu Vicerectorat de Relacions Internacionals i Cooperació per al Desenvolupament i amb el patrocini de la Conselleria de Participació, Transparència, Cooperació i Qualitat Democràtica de la Generalitat Valenciana, ha dissenyat la present convocatòria per a finançar activitats d'investigació orientades al desenvolupament humà en països amb dificultats de desenvolupament i d'interès per a la Cooperació Valenciana.

La mateixa pretén ser una de les eines de la Universitat d'Alacant, en el marc del seu compromís per a la consecució dels citats ODS.

1. Objecte.

Ajudes econòmiques per import de 7.000 € per a finançar activitats d'investigació orientades al desenvolupament humà (estudis sobre participació, apoderament, interculturalitat, sostenibilitat, transferència de tecnologia innovadora, etc.) en països amb dificultats de desenvolupament i d'interès per a la cooperació valenciana, en el marc de la consecució dels Objectius de Desenvolupament Sostenible.

No són finançables en aquesta convocatòria les activitats científiques sense aquesta perspectiva

2. Marc pressupostari i legal.

2.1. Els crèdits destinats a la present convocatòria s'executaran amb càrrec a les aplicació orgànica 5160 2E.00.23 (70.000 €) adscrites al Servei de Relacions Internacionals i assignats des del pressupost del Vicerectorat de Relacions Internacionals i Cooperació per al Desenvolupament de la UA.

2.2. La dotació màxima a assignar en aquesta convocatòria és de setanta mil (70.000 €) i està supeditada a la disponibilitat pressupostària de la UA.

2.3. L'ajuda assignada a cada projecte s'ajustarà en els seus principis i procediment al que es disposa en la Llei 38/2003, de 17 de novembre, General de Subvencions i el seu reglament de desenvolupament, aprovat per Reial decret 887/2006, de 21 de juliol; pel que es preveu en l'Ordre 3/2017, de 31 de maig, de la Conselleria de Transparència, Responsabilitat Social, Participació i Cooperació de la Generalitat Valenciana, per la qual s'estableixen les bases reguladores per a la concessió de subvencions en matèria de cooperació al desenvolupament i a les regulacions, requisits i termes establits per les normes de funcionament intern de la UA, a més del que aquesta convocatòria establisca.

2.4. Aquesta convocatòria compta amb finançament de la Conselleria de Participació, Transparència, Cooperació i Qualitat Democràtica de la Generalitat Valenciana, en el marc del conveni de cooperació signat amb la Universitat d'Alacant el 3 de novembre de 2020

3. Sol·licitants i persones beneficiàries de l'ajuda.

3.1. Podrà sol·licitar aquesta ajuda el personal docent i investigador doctor a temps complet de la UA que complisca amb l'objecte de la convocatòria.

3.2. Podrà participar de l'ajuda qualsevol membre de l'equip que participe en les activitats previstes. També podran beneficiar-se aquells becaris o becàries que col·laboren en l'activitat amb el format de pràctiques curriculars o extracurriculars, en els termes establits en l'article quatre de les presents bases.

3.3. La persona sol·licitant i la resta dels membres de l'equip no podran participar en més d'un projecte d'aquesta mateixa convocatòria.

4. Quanties i conceptes finançables

4.1. La quantia de l'ajuda és 7.000 € per activitat seleccionada, amb un màxim de 10 ajudes. En el cas que la Comissió de Selecció concedira un nombre menor d'ajudes, el romanent es podrà prorratejar entre cadascuna de les concedides fins a esgotar-lo.

4.2. Són conceptes finançables:

4.2.a) Beques de pràctiques per a alumnat de grau, màster o doctorat que participe en l'activitat d'investigació objecte de l'ajuda. La selecció es realitzarà mitjançant els procediments de concurrència competitiva regulats per la Universitat d'Alacant i seran incompatibles amb altres ajudes per a pràctiques.

4.2.b) Estades curtes de membres de l'equip de la UA en les institucions vinculades a l'activitat objecte de l'ajuda. En el formulari de sol·licitud haurà de motivar-se la necessitat de l'estada, aportant una carta d'invitació de la institució de destinació on s'especifique l'activitat a realitzar, la duració de l'estada i el programa a desenvolupar. A l'efecte d'aquesta convocatòria, l'estada curta cobreix el cost del desplaçament, allotjament i la manutenció.

4.2.c) Estades curtes en la UA de membres de l'equip de les contraparts vinculats a l'activitat objecte de l'ajuda. En el formulari de sol·licitud haurà de motivar-se la necessitat de l'estada en la UA, la seua duració i el programa de treballs a realitzar. A l'efecte d'aquesta convocatòria, l'estada curta cobreix el cost del desplaçament, allotjament i la manutenció.

4.2.d) Material fungible i serveis tècnics vinculats a l'activitat objecte de finançament. Inclou la despesa de publicacions, tesis, i elaboració i difusió de materials, així com la despesa corrent necessària per a la realització de l'activitat.

4.3. No es financen els següents conceptes

- Les retribucions de personal fix vinculat estatutària o contractualment a la UA, les despeses protocol·làries i les despeses corresponents a mobiliari o adquisició de béns o equips inventariables.

- L'autofacturació de serveis tècnics prestats per la Universitat d'Alacant.

- El pagament a ponents o conferenciants.

5. Comissió d'Avaluació

5.1. La Comissió d'Avaluació té com a competència l'estudi de la idoneïtat de les activitats d'investigació orientades al desenvolupament humà presentades, la seua vinculació amb la Cooperació Universitària per al Desenvolupament i la seua relació amb els ODS, així com la valoració dels mèrits presentats.

5.2. Estarà presidida per la vicerectora de Relacions Internacionals i Cooperació per al Desenvolupament. Actuaran com a vocals, el vicerector d'Investigació o persona en qui delegue, el director del Secretariat de Cooperació per al Desenvolupament i la directora del Servei de Relacions Internacionals. Actuarà com a secretari, el subdirector de Cooperació Universitària per al Desenvolupament.

5.3. La presidenta, en cas d'absència, podrà delegar en el o la vocal que determine.

6. Criteris d'avaluació

Les sol·licituds es valoraran segons els següents criteris:

Primer.

Primer. Màxim 6 punts. Segons la productivitat investigadora de la persona sol·licitant

a. Total de trams d'investigació acreditats: 0,5 punts per cada tram. Màxim 3 punts.

b. Tesis doctorals defensades: 0,3 punts per tesis. Màxim 3 punts.

Segon. Màxim 5 punts. Potencial de l'impacte de la investigació en països amb dificultats de desenvolupament.

a. S'aplicarà la següent fórmula: 1,5/IDHD ([índex de Desenvolupament Humà ajustat per desigualtat de l'any 2019 publicat pel PNUD](http://hdr.undp.org/sites/default/files/hdr_2019_overview_-_spanish.pdf)).

b. En el cas que el país no estiga inclòs en l'IDHD, s'utilitzarà en Índex de Desenvolupament Humà (IDH).

Tercer: 1 punt per investigacions en algun dels següents enfocaments prioritaris en els pla directors de la Cooperació Valenciana.

Enfocament de gènere en desenvolupament.

Enfocament de sostenibilitat mediambiental.

Enfocament de drets de la Infància.

Enfocament de cultura de pau.

Enfocament d'interculturalitat..

Enfocament de treball decent..

Enfocament de diversitat funcional.

Quart. En cas d'igualtat de puntuació, tindrà prioritat aquell o aquella sol·licitant que tinga un major nombre de sexennis. En el cas d'igual nombre de sexennis s'assignarà a qui tinga major producció científica en els últims 5 anys. En el cas de persistir l'empat s'assignarà al gènere menys representat segons el camp de coneixement

7. Resolució del procediment.

7.1. La Comissió d'Avaluació, en el termini màxim de tres mesos a partir de la finalització del termini de presentació de sol·licituds, resoldrà sobre la concessió o denegació de cadascuna de les sol·licituds presentades.

7.2. Transcorregut el termini màxim per a resoldre sense que s'haja produït resolució expressa, les persones interessades entendran desestimades les seues pretensions per silenci administratiu.

8. Formalització de sol·licituds.

8.1. Es podran presentar sol·licituds des de l'endemà a la seua publicació en el BOUA fins al 8 de novembre de 2021, inclusivament

8.2. Les sol·licituds es dirigiran al Servei de Relacions Internacionals, Subdirecció de Cooperació Universitària al Desenvolupament de la UA, a través del Registre electrònic de la Universitat d'Alacant (UACloud: E-Administració > Tràmits > Generals > Instància genèrica). La instància genèrica s'identificarà amb el nom "Convocatòria investigació-ODS".

8.3. Les sol·licituds és formalitzaran exclusivament a través del formulari establit per a aquesta convocatòria. Serà exclòs qualsevol projecte que incomplisca aquest supòsit

8.4 El formulari i la resta dels documents requerits en aquestes bases és presentaren en format PDF.

9. Documentació a presentar.

9.1. Formulari de sol·licitud del projecte. El document pot descarregar-s'en el següent enllaç: <https://sri.ua.es/va/cooperacion/convocatorias/convocatoria-projectes-investigacio-i-ods.html>

9.2. El Servei de Relacions Internacionals és reserva el dret a reclamar la informació suplementària que considere oportuna per a aclarir o detallar el contingut dels propostes presentades

10. Gestió Administrativa de l'ajuda econòmica.

10.1. La gestió econòmica dels projectes que obtinguen finançament es realitzarà des del Servei de Relacions Internacionals, Subdirecció de Cooperació Universitària per al Desenvolupament. Qualsevol compra, reserva o pagament realitzat fora d'aquest àmbit no es finançarà a través de l'ajuda concedida.

10.2. S'aplicarà el Decret 64/2011, de 27 de maig, sobre indemnitzacions per raó del servei per al càlcul de dietes

11. Període d'execució.

El termini d'inici de l'execució dels activitats començarà l'endemà a la publicació de la Resolució de Concessió en la pàgina Web del Servei de Relacions Internacionals de la UA i finalitzarà el 20 de juliol de 2022. De manera excepcional, el Vicerectorat de Relacions Internacionals i Cooperació per al Desenvolupament, a proposta del Servei de Relacions Internacionals, podrà ampliar el termini en els termes que estableix el conveni de col·laboració amb la Generalitat Valenciana de 3 de novembre de 2020, en el seu article novè.

12. Notificació.

Atès el principi de transparència arreplegat en la Llei 40/2015, d'1 d'octubre, de Règim Jurídic del Sector Públic, i al que es disposa en l'article 45.1 de la Llei 39/2015, d'1 d'octubre, del Procediment Administratiu Comú de les Administracions Públiques, les publicacions detallades en aquestes bases i les seues dades d'aplicació es realitzaran en l'adreça web de la [Subdirecció de Cooperació al Desenvolupament](https://sri.ua.es/es/cooperacion/convocatorias/convocatoria-proyectos-investigacion-y-ods.html), substituint la notificació a les persones interessades i produint els mateixos efectes.

13. Obligacions de les persones adjudicatàries.

13.1. Les persones adjudicatàries hauran d'acceptar expressament l'ajuda concedida, en el termini de 10 dies hàbils, a comptar des de l'endemà a la notificació de la resolució de concessió.

13.2. Realitzar l'activitat objecte de l'ajuda en el termini màxim establit en l'article 11 de les presents bases.

13.3. Presentar un informe final sobre l'activitat realitzada, en el termini màxim de 15 dies des de la finalització de l'activitat.

13.4. Incloure el logotip oficial de la Conselleria de Participació, Transparència, Cooperació i Qualitat Democràtica de la Generalitat Valenciana en qualsevol acte publicitari de l'activitat objecte de l'ajuda o del material de difusió de les activitats programades.

13.5. Incloure el logotip oficial de la Universitat d'Alacant en qualsevol acte publicitari de l'activitat objecte de l'ajuda o del material de difusió de les activitats programades.

14. Protecció de dades de caràcter personal

De conformitat amb el que disposa la legislació vigent en matèria de protecció de dades, se li comunica que la Universitat d'Alacant tractarà les dades aportades en aquesta convocatòria, així com aquells continguts en la documentació que l'acompanye, amb la finalitat de gestionar la seua participació en la convocatòria. La legitimació d'aquest tractament es basa en l'interès públic de la convocatòria i en el consentiment expressat en la seua sol·licitud de participació en ella. En el cas de ser seleccionat i formalitzar la seua col·laboració amb la Universitat, les seues dades podran ser cedits a altres entitats per a l'organització d'esdeveniments relacionats amb el projecte.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seua Seu electrònica (<https://seuelectronica.ua.es>.)

Pot consultar la informació addicional i detallada sobre protecció de dades, els seus drets i la Política de Privacitat de la Universitat d'Alacant en el següent enllaç: <https://seuelectronica.ua.es/va/privadesa.html> .

15. Recursos.

Contra la convocatòria, les seues bases i quants actes administratius es deriven d'aquesta, que esgoten la via administrativa, pot interposar-se recurs contenciós-administratiu davant el jutjat del contenciós-administratiu d'Alacant que resulte competent, en el termini de dos mesos comptats a partir de l'endemà de publicar-se, de conformitat amb el que s'estableix en l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, l'article 6.4 de la llei Orgànica 6/2001, de 21 de desembre, d'Universitats i l'article 46 de la Llei 29/1998, de 13 de juliol, Reguladora de la Jurisdicció Contenciós-Administrativa, i potestativament podran interposar recurs de reposició en el termini d'un mes comptat a partir de l'endemà al de la publicació de la present, davant la rectora, de conformitat amb el que es disposa en els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

Davant les actuacions definitives de la comissió de valoració podrà interposar-se el recurs d'alçada previst en l'article 121 de la Llei 39/2015, en el termini d'un mes comptat des de l'endemà al de les seues publicacions o notificacions. El recurs podrà interposar-se davant l'òrgan que va dictar l'acte que s'impugna o davant la rectora com a òrgan competent per a resoldre-ho. D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directa o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims. L'oposició a aquests actes de tràmit podrà al·legar-se per les persones interessades per a la seua consideració en la resolució que pose fi al procediment

Alacant, 7 d'octubre de 2021

La Rectora

P.D. de signatura, la Vicerectora de Relacions Internacionals

i Cooperació per al Desenvolupament

(Resolució de 22 de desembre de 2020)





[Carretera Sant Vicent del Raspeig s/n  
03528 Sant Vicent del Raspeig - Alacant  
 Tel. 45 737 8322 - Fax 41 589 4340](https://www.google.es/maps/@70.257554,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12381&trk=tyah&trkInfo=tarId%6G4522385610171%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)